Ένας ήρως με παντούφλες (ταινία)

Το Ένας ήρως με παντούφλες90lepta.com, Ένας ήρως με παντούφλες (1958)  - Aνακτήθηκε 01.01.2015(Α/Μ) (γνωστό και ως Ένας ήρωας με παντούφλες) είναι ελληνική, κωμική, δραματική, σατιρική, κινηματογραφική ταινία του 1958, σε σκηνοθεσία και σενάριο Αλέκου Σακελλάριου και παραγωγής Ανζερβός. Πρωταγωνιστούν οι Βασίλης Λογοθετίδης, Ίλια Λιβυκού και Νίτσα Τσαγανέα.CineGreece.gr, Ένας Ήρωας με Παντούφλες (1958)  - Ανακτήθηκε 01.01.2015

Η ταινία αυτή υπήρξε το κύκνειο άσμα του μεγάλου Έλληνα κωμικού Βασίλη Λογοθετίδη, ο οποίος απεβίωσε 2 χρόνια αργότερα.Έθνος, ΣΤΕΦΑΝΟΣ ΔΑΝΔΟΛΟΣ, ΠΟΛΙΤΙΣΜΟΣ, Βασiλης Λογοθετiδης : Ο Βασιλιάς της Κωμωδίας. Ο Βασίλης Λογοθετίδης έπαιξε συνολικά σε δώδεκα ταινίες. Η πρώτη του ήταν το «Κακός δρόμος», εν έτει 1933. Η τελευταία του ήταν το «Ενας ήρως με παντούφλες» του 1958- Ανακτήθηκε 01.01.2015

Πλοκή
Η ταινία αφηγείται τη ζωή του Λάμπρου Δεκαβάλα, ενός απόστρατου στρατηγού (Βασίλης Λογοθετίδης), που παρά τους αγώνες και τις θυσίες του για το έθνος ζει φτωχικά με την οικογένειά του. Το κυρίως μέρος της ταινίας εξιστορεί ότι μετά από τόσους αγώνες, τελικά το έθνος τον επαινεί, αφιερώνοντάς του ένα άγαλμα στην πλατεία που βρίσκεται έξω από το σπίτι του.

Η ταινία ξεκινάει με τον στρατηγό να παρακολουθεί μία παρτίδα σκάκι σε ένα καφενείο. Από τα πρώτα λεπτά της ταινίας, δείχνει πόσο αξιοσέβαστος είναι για τους πολίτες ο στρατηγός. Η σκληρή πραγματικότητα κάνει την εμφάνισή της ακριβώς στην επόμενη σκηνή, όταν η Ειρήνη, η γυναίκα του στρατηγού (Νίτσα Τσαγανέα), καλεί τον παλιατζή να ανέβει σπίτι της. Με κάθε τρόπο γίνεται γνωστό το ένδοξο παρελθόν του στρατηγού, τονίζοντας αυτή τη φορά τα παράσημά του. Η πραγματικότητα, όμως, επανέρχεται όταν η Ειρήνη δίνει στον παλιατζή τη στολή του, το ξίφος του και άλλα στρατιωτικά αντικείμενα, μέχρι που ο στρατηγός φτάνει στο σπίτι και το αποτρέπει. Μετά από μία συζήτηση διαρκείας με τη γυναίκα του, η ταινία αφηγείται την περηφάνια του στρατηγού καθώς και τα στρατιωτικά κατορθώματά του, σε αντίθεση με τη γυναίκα του, που σκέφτεται πιο πρακτικά, χωρίς να δείχνει τον ίδιο ενθουσιασμό με τον στρατηγό, του οποίου η σύνταξη είναι ελάχιστη. Κατόπιν η ιστορία οδηγείται και στην Πόπη, την κόρη του στρατηγού (Ίλυα Λιβυκού), της οποίας ο αρραβωνιαστικός, ο Κώστας (Βύρων Πάλλης), θέλει να ξενιτευτεί για να μπορέσει να τα βγάλει πέρα. Και τα προλογικά τελειώνουν, αφότου ο στρατηγός μάθει από τον ξάδελφό του, Απόστολο (Λαυρέντης Διανέλλος) έναν εύπορο άνθρωπο, ότι θα τους επισκεφτεί.

Ο Απόστολος αποκαλύπτει στον στρατηγό πως το έθνος θα τον τιμήσει, μετονομάζοντας την πλατεία έξω από το σπίτι του ως πλατεία Στρατηγού Λάμπρου Δεκαβάλα, τοποθετώντας και ένα άγαλμα στο κέντρο της, του στρατηγού. Η περηφάνια και η ηθική ικανοποίηση του στρατηγού είναι απεριόριστη. Στην πραγματικότητα, όμως, ο ξάδελφος έχει άλλους σκοπούς: Θέλει να εγκριθεί χρηματοδότηση για την κατασκευή αγάλματος του Δεκαβάλα, ώστε να μπορέσει, σε συνεργασία με τον Άγγελο Σταμούλη (Γιώργος Γαβριηλίδης), τον ιδιαίτερο του υπουργού (Περικλής Χριστοφορίδης), να καταχραστεί χρήματα από τη χρηματοδότηση. Στη συνέχεια φτάνει η ώρα της παρουσίασης του αγάλματος με την παρουσία του υπουργού. Στην ανάκρουση του Εθνικού Ύμνου, ο στρατηγός συγκινείται. Την ίδια στιγμή, όμως, η κόρη του στρατηγού μαθαίνει ότι ο αρραβωνιαστικός της είναι άπιστος και προικοθήρας. Μετά την παρουσίαση γίνεται τραπέζι στην οικία του στρατηγού, στο οποίο τελικά καταλήγουν μόνο ο στρατηγός και ο Σωτήρης Λυμπεριάδης (Βαγγέλης Πρωτοπαππάς), ο γλύπτης του αγάλματος.

Συζητώντας με τον γλύπτη, ο στρατηγός μαθαίνει το ποιόν του Απόστολου, ο οποίος έδωσε 5 χιλιάδες δραχμές στον γλύπτη ενώ τον έβαλε να υπογράψει για 20 χιλιάδες. Η δραματικότητα εντείνεται όταν η κόρη του παθαίνει σοκ μετά από την τελευταία συνάντηση με τον αρραβωνιαστικό της. Ο στρατηγός βάζει τα πράγματα στη θέση τους: λέει στον ξάδελφο του ότι δε θέλει καμία βοήθεια με ό,τι έχει συμβεί στην κόρη του και κατόπιν τον διώχνει κακήν κακώς. Το ίδιο πράττει με τον Κώστα, που έχει έρθει για να απολογηθεί. Στη συνέχεια διώχνει τις δύο γυναίκες που ήρθαν να πάρουν το σπαθί του το οποίο είχε κανονίσει ο ίδιος να δώσει σε μουσείο, αλλά αλλάζει γνώμη όταν μαθαίνει γιατί τον "τίμησε" το έθνος. Η ταινία τελειώνει με τον στρατηγό να μιλάει στο άγαλμά του και ζητώντας του έναν προβολέα, αφού στο σπίτι τους έχουν κόψει το ρεύμα.

Ηθοποιοί
 ΗθοποιόςCine.gr Ενας Ηρως με Παντούφλες (1958) - Ανακτήθηκε 01.01.2015  Ρόλος Βασίλης Λογοθετίδης  απόστρατος στρατηγός, Λάμπρος Δεκαβάλας Νίτσα Τσαγανέα  Ειρήνη Δεκαβάλα, σύζυγος Ίλια Λιβυκού  Πόπη Δεκαβάλα, κόρη Λαυρέντης Διανέλλος  Απόστολος Δεκαβάλας, ξάδελφος Βύρων Πάλλης  Κώστας Στουπής, μέλλων γαμπρός Σόνια Ζωίδου  Τζούλια Δεκαβάλα Γιώργος Γαβριηλίδης   Άγγελος Σταμούλης Βαγγέλης Πρωτοπαππάς  Σωτήρης Λυμπεριάδης, γλύπτης Νίκος Φέρμας   παλιατζής Θάνος Τζενεράλης   γιατρός Περικλής Χριστοφορίδης   υπουργός Ταϋγέτη  σνομπ κυρία της επιτροπής, έρχεται να πάρει το σπαθί του στρατηγού μαζί με την Παπαζαφειροπούλου για μια έκθεση  Στάθης Χατζηπαυλής   γνωστός του στρατηγού που χαιρετιούνται στην αρχή της ταινίας Άλκης Γιαννακάς  μέλος του συνεργείου που ηλεκτροφώτισε το άγαλμα Λεύκη Παπαζαφειροπούλου  σνομπ κυρία της επιτροπής, έρχεται να πάρει το σπαθί του στρατηγού μαζί με την Ταϋγέτη για μια έκθεση Κώστας Σταυρινουδάκης  μέλος του συνεργείου που ηλεκτροφώτισε το άγαλμα Βαγγέλης Πλοιός  μέλος του συνεργείου που ηλεκτροφώτισε το άγαλμα Γιώργος Καρέτας Μιχάλης Παπαδάκης

Άλλες πληροφορίες
Η ταινία προβλήθηκε στους κινηματογράφους τη σεζόν 1958-59 και έκοψε 57.907 εισιτήρια. Από τις 51 ταινίες της σεζόν εκείνης, κατέλαβε την έκτη θέση στη σχετική λίστα.TheGreekCinema.com, Η αφίσα του μήνα, Ένας Ήρως με Παντούφλες, 1958  - Ανακτήθηκε - 01.01.2015
Στην ταινία συμμετείχαν 1500 κομπάρσοι, καθώς και η Φιλαρμονική του Δήμου Αθηναίων.
Το άγαλμα που παρουσιάστηκε στην ταινία, το φιλοτέχνησε ο γλύπτης Αχιλλέας Απέργης.
 Στην ταινία κάνει το κινηματογραφικό του ντεμπούτο, ο Άλκης Γιαννακάς, ο οποίος έγινε αργότερα γνωστός από τον ρόλο του, στην ταινία, Το ρεμάλι της Φωκίωνος Νέγρη.CineHellas.com, Ένας Ήρως Με Παντούφλες (1958)  - Ανακτήθηκε 01.01.2015
Επίσης, στην ταινία, για πρώτη και τελευταία φορά  η Ίλια Λιβυκού υποδύεται την κόρη του Βασίλη Λογοθετίδη. Γενικότερα, οι δύο ηθοποιοί ήταν γνωστό κινηματογραφικό ζευγάρι.

Παραπομπές

Εξωτερικοί σύνδεσμοι
Ο ήρως με παντούφλες στο Tainiothiki.gr

 Ένας ήρως με παντούφλες, trailer YouTube.com

Κατηγορία:Ταινίες του 1958
Κατηγορία:Ελληνικές ταινίες της δεκαετίας 1950
Κατηγορία:Ταινίες παραγωγής Ανζερβός
Κατηγορία:Ταινίες σε σκηνοθεσία Αλέκου Σακελλάριου
Κατηγορία:Ταινίες σε σενάριο Αλέκου Σακελλάριου
Κατηγορία:Ταινίες γυρισμένες στην Ελλάδα
Κατηγορία:Ταινίες βασισμένες σε έργα του Αλέκου Σακελλάριου
Κατηγορία:Ελληνόφωνες ταινίες
Κατηγορία:Ταινίες με μουσική σύνθεση Μάνου Χατζιδάκι
Κατηγορία:Ελληνικές σατιρικές ταινίες
Κατηγορία:Ελληνικές δραματικές κωμικές ταινίες
Κατηγορία:Ελληνικές ασπρόμαυρες ταινίες